《中秋夜同诸君镇海楼玩月》
明代·胡应麟

缥缈银蟾落庾楼，凭高一望海云收。千林露色天如洗，万井河光地欲流。

大漠旌旗谁倚啸，长门环佩迥添愁。追陪正忆群公语，莫讶胡床竟夕留。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。